Diari Oficial de la Generalitat Valenciana


Sumari del DOGV 1081, del 08-06-1989 (1989/814147)

RESOLUCIÓ de 12 d'abril de 1989, de la Direcció General de Treball, de Registre, Depòsit i Publicació de l'acord de la Comissió Permanent de Selecció i Provisió, de data 02.03.89, constituïda a l'empara de l'article 8.8 del Conveni Col lectiu del Personal Laboral al Servei de la Generalitat Valenciana, sobre normes i barem per a la creació de borses de treball.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1081

Data del DOGV
:   08-06-1989

Secció del DOGV
:   ALTRES DISPOSICIONS

Número del document
:   1989/814147


Data del document
:   12-04-1989

Organisme emissor
:   Conselleria de Treball i Seguretat Social

Tipus de document
:   Resolució

Resolució de 12 d'abril de 1989, de la Dirección General de Treball, de Registre, Dipòsit i Publicació de l'Acord de la Comissió Permanet de Selecció i Provisió de data 02.03.89, constituïda a l'empara de l'article 8.8 del Conveni Col.lectitu del Personal Laboral al Servei de la Generalitat Valenciana, sobre normes i barem per a la creació de borses de treball.  
Vist el text de l'Acord de la Comissió Permanent de Selecció i Provisió de 2 de març de 1989, constituïda a l?empara de l'article 8.8 del vigent Conveni Col·lectiu del Personal Laboral al Servei de la Generalitat Valenciana (DOGV 843, de 10.06.88), presentat davant aquesta Direcció General el 30.03.89, pel President de la Comissió d'Interpretació, Estudi i Vigilància, i, signat per l'Administració i les Centrals Sindicals, UGT i CC.OO., sobre creació de borses de treball per al personal laboral temporal, barem y model de sol·licitud de participació, i, atés l'article 90.2 i 3 de la Llei 8/1980, de 10 de març, de l?Estatut dels Treballadors, i article 2 i següents del Reial Decret 1040/1981, de 22 de maig, sobre Registre i Dipòsit dels Convenis Col·lectius de Treball, aquesta Direcció General de Treball, d'acord amb les competències que té transferides per Reial Decret 4105/1982, de 29 de desembre, acorda:  
Primer  
Ordenar-ne la inscripció en el Registre de Convenis Col·lectius de Treball d'aquesta Direcció General, amb notificació a les parts, i dispòsit del text presentat.  
Segon  
Disposar-ne la publicació al Diari Oficial de la Generalitat Valenciana.  
València, 12 d'abril de 1989. - El Director General de Treball: Eduard Montesinos i Chilet.  
ACORD SOBRE CREACIO DE BORSES DE TREBALL PER AL PERSONAL LABORAL TEMPORAL  
A fi que els centres de treball puguen fer front, amb la necessària agilitat, a les contractacions de personal que per qualsevol contingència hi puguen presentar-se, el vigent Conveni Col·lectiu en l'article 8.6, estableix que la creació de borses de treball estiga subjecta a un barem genèric i facilite el procés selectiu dins els principis bàsics d'igualtat, mèrit i capacitat.  
En atenció a aquests motius i reunits en la Conselleria d'Administració Pública les Centrals Sindicals UGT i CCOO juntament amb els representants de la Direcció General de la Funció Pública i de l?IVAP en l?àmbit de la Comissió de Selecció i Provisió de llocs de treball creada a l?empara de l'article 8.8 del vigent Conveni Col·lectiu.  
ACORDEM:  
1. Creació de borses de treball  
Les respectives Direccions Territorials i la Direcció General de la Funció Pública, amb àmbit provincial, confeccionaran les borses de treball. Tanmateix, es tindran en compte les característiques d'aquells centres o conjunt de centres que pel volum de personal que hi presta servei, requeresca tenir la seua borsa de treball.  
En el supòsit que les necessitats de creació d'una borsa de treball es referesca a llocs de treball en els quals s'haja realitzat una oposició, la borsa de treball es formarà amb aquells opositors que havent-ne superat els exercicis no havien obtingut plaça per estar fora de límit establit en la Llei. En aquest cas, l?ordenació d'aquesta es farà d'acord amb la puntuació obtinguda en la citada oposició.  
En qualsevol cas, la confecció de les borses de treball es subjectarà al que preveu aquesta norma i el Conveni Col·lectiu per al Personal Laboral al Servei de l'Administració Autonòmica.  
2. Barem grups A i B  
Formació  
a. Titulacions i diplomes. Es valorarà fins a un màxim de 3 punts, sempre que no constituesquen requisit per a l'execució del lloc, atorgant-se una puntuació a aquells que tinguen relació amb la matèria objecte d'aquest. Hauran de ser acreditats documentalment i expedits per Centres reconeguts oficialment.  
b. Cursos. Es valoraran fins a un màxim de 2 punts. Es tindran en compte aquells cursos de formació i perfeccionament que tinguen relació amb el lloc de treball objecte de la selecció, considerant-se'n el grau de dificultat, per a la qual cosa s'atendrà a elements tals com contingut, extensió, aprofitament i assistència i que aquestos hagen estat expedits per centres oficials.  
Experiència professional  
1. Quan l?experiència laboral siga en lloc de treball de similar contingut al que és objecte de la convocatòria es valorarà fins a un màxim de cinc punts a raó d?1 punt per any de treball.  
2. Quan l'experiència laboral és en lloc de treball de diferent contingut al que és objecte de la convocatòria, es valorarà fins a un màxim de dos punts a raó de 0,5 punts per any treballat.  
Proves  
A determinar per la Comissió de Selecció que execute tot el procés i aquesta haurà de consistir en una prova de capacitat i/o entrevista depenent dels llocs de treballs oferits i llur dificultat tècnica.  
Aquesta prova valorarà l?experiència, idoneïtat i aptitud dels aspirants en relació amb els llocs de treball i es puntuarà amb un màxim de 4 punts. S'hi realitzarà en casos excepcionals i urgents; per al supòsit que les borses estiguen esgotades.  
Condicions socials  
Per cada borsa de treball objecte de tractament per part de la Comissió de Selecció, els conceptes següents, es valoraran de manera que en cap cas la puntuació obtinguda per aquest concepte puga superar el 50% de l?obtinguda pels conceptes anteriors i igualment amb un màxim de sis punts.  
a) Antiguitat com a demandants de col·locació.  
b) Primera col·locació.  
c) Major de 45 anys.  
d) Càrregues familiars.  
e) Absència de subsidi.  
f) Reingrés de les dones al mercat laboral.  
3. Barem grup C  
Per a les persones pertanyents a aquest grup, s'emprarà el barem anteriorment descrit llevat del punt «a» de l'apartat de formació.  
4. Barem grups D i E  
El barem descrit per a l'aplicació al grups A, B i C, serà d'aplicació igualment als grups D i E, tret de l'apartat referit a formació.  
5. Sol·licitud d?accés  
Els interessats ompliran la sol·licitud de l'annex 1 la qual serà  
analitzada per la comissió encarregada i puntuada d'acord amb el barem establit anteriorment, servint aquesta com a element de selecció prèvia.  
6. Contracte de treball  
Les contractació fetes a l'empara del barem descrit en aquests Acords, es realitzaran segons la legislació laboral referent a les contractacions temporals i les equivalents del Conveni Col·lectiu.  
7. Publicitat  
Les ofertes que es produesquen a l'empara d'aquest Acord, hauran de ser exposades en els taulers d'anuncis de la Conselleria respectiva i comunicat a l'INEM, amb un temps mínim de 15 dies.  
Seran vàlides totes les sol·licituds presentades; encara que aqueste no foren presentades per aquest Institut sempre que siguen presentades dins el termini establit.  
València, 2 de març de 1989.  
Per l'Administració.  
Pels Sindicats.  
Veure annex